Št. zadeve: 013-4/2023/38

Datum: 21.12. 2023

|  |  |
| --- | --- |
| Naslov sestanka | 4. seja Sveta za ekološko kmetovanje in trajnostno proizvodnjo hrane |
| Datum sestanka | 20. 12. 2023 |
| Kraj sestanka | Ministrstvo za kmetijstvo, gozdarstvo in prehrano in na daljavo preko platforme webex |
| Seznam prisotnih | * Eva Knez (MKGP), * Marko Slavič (Vila Natura d.o.o.), * Maša Žagar, Maja Žibert (MKGP), * Martina Robačer, Martina Bavec (FKBV), * Jana Žiberna (KGZS), * Sašo Obolnar (Mreža Plan B za Slovenijo), * Matej Kline (Permakulturni inštitut MB), * Rok Mihelič, Anton Žnideršič (Slovensko združenje za ohranitveno kmetijstvo), * Karmen Fortuna (TZS), * Nina Barbara Križnik (Zbornica kmetijskih in živilskih podjetij), * Katja Temnik (Zeliščni vrt Majnika), * Mihael Kasaš, Branko Brinšek (Združenje Demeter Slovenije), * Anja Mager (ZSPM), * Aleš Fras, Marija Marinček (ZDEKS), * Marjana Peterman (ZPS), * Jožica Polajžer (ZZS). |
| Seznam odsotnih | * Biotehniška fakulteta * ČZS * SKS * URSVHVVR * ZDVVS |
| Drugi prisotni | / |
| Zapisnik pripravili | mag. Maja Žibert |

**Z A P I S N I K**

|  |
| --- |
| Sklepi |

1. Na eno od naslednjih sej MKGP povabi predstavnika Ljubljanskih mlekarn, da predstavi njihove izkušnje z povečevanjem odkupa mleka iz ekološke prireje v Sloveniji.
2. Člani sveta posredujejo predloge, kako bi še bolj ciljno vzpodbudili ekološko rastlinsko proizvodnjo. Predlogi se pošljejo Maji Žibert in Ines Fartelj po elektronski pošti do sredine meseca januarja 2024.
3. MKGP na naslednji seji predstavi analizo glede bolj ciljne podpore ekološki rastlinski pridelavi.
4. Naslednja seja sveta bo potekala predvidoma konec februarja 2024.
5. MKGP preuči možnost, da se dvigne stopnja podpre sofinanciranja pri JR, ki se nanašajo na investicije in na kolektivne naložbe
6. MKGP preveri pravila, ki določajo, kdaj se določen GERK smatra, da je obdelan.

|  |
| --- |
| Vsebina zapisnika |

Pričetek sestanka: 13:00

**Dnevni red:**

1. **Pregled sklepov 3. seje Sveta za ekološko kmetovanje in trajnostno proizvodnjo hrane.**
2. **Predstavitev podatkov o obsegu proizvodov po kmetijskih panogah iz vidika ekološke pridelave in predelave ter o ekološki reji krav molznic (MKGP).**
3. **Predstavitev sistema biodinamičnega kmetovanja (Združenje Demeter Slovenije).**
4. **Predstavitev sistema ohranitvenega kmetijstva (Slovensko združenje za ohranitveno kmetijstvo).**
5. **Razno.**

Podrobno po posameznih točkah dnevnega reda:

1. **Pregled sklepov 3. seje Sveta za ekološko kmetovanje in trajnostno proizvodnjo hrane in predstavitev dosedanjega dela sveta vodstvu.**

Svet je pregledal sklepe iz 3. seje, ki je potekala dne 8. 9. 2023. Vsi sklepi so bili realizirani, razen sklepa, ki se prenese na eno od naslednjih sej, in sicer:

1. Na eno od naslednjih sej MKGP povabi predstavnika Ljubljanskih mlekarn, da predstavi njihove izkušnje z povečevanjem odkupa mleka iz ekološke prireje v Sloveniji.
2. **Predstavitev podatkov o obsegu proizvodov po kmetijskih panogah iz vidika ekološke pridelave in predelave ter o ekološki reji krav molznic (MKGP).**

MKGP je predstavil zadnje statistične podatke glede ekološkega kmetovanja, ki se nanašajo na število KMG in površine, na obseg proizvodov, ki so rastlinskega in živalskega izvora ter statistične podatke glede vključenosti v intervencijo IRP19 in IRP43. PPT se članom pošlje po elektronski pošti.

1. **Predstavitev sistema biodinamičnega kmetovanja (Združenje Demeter Slovenije).**

Združenje Demeter Slovenije je predstavilo sistem biodinamičnega kmetovanja, ki je holističen način kmetovanja. Zahteve zanj so predpisane v smernicah Demeter, ki so strožje od zakonodaje za ekološko kmetovanje. V Sloveniji ima trenutno certifikat za biodinamično kmetovanje 42 KMG. Člani so vključeni v Združenje Demeter Slovenija in Zvezo biodinamikov Slovenije. Biodinamično kmetovanje deluje po sedmih principih, ki so: rodovitnost tal, odpornost in zdravje rastlin, dobrobit živali, biodiverziteta, garantirana kakovost (certificirana shema), ekološka odgovornost ter socialna oziroma družbena odgovornost. Opazno je pomanjkanje raziskav na tem področju. Tudi v Sloveniji je kar nekaj zelo uspešnih kmetij, ki na biodinamičen način pridelujejo sadje, zelenjavo ter zelišča. Biodinamično kmetovanje je notranje odporno in je samooskrbno. Ima veliko dodano vrednost. Idealno je, da gre mešano kmetijo, kjer so tako rastline kot živali. Biodinamične kmetije so prav tako ekonomsko uspešne in ustvarijo večjo dodano vrednost kot ekološke in neekološke kmetije. Glavni problem v biodinamičnem kmetovanju so predvsem pleveli. Izpostavil se je tudi problem uporabe plastične folije.

1. **Predstavitev sistema ohranitvenega kmetijstva (Slovensko združenje za ohranitveno kmetijstvo).**

Površine v Sloveniji, ki se obdelujejo po sistemu ohranitvenega kmetijstva naraščajo. Trenutno ta način obdelave tal uporablja od 70 do 80 KMG, ki so vključena tudi v Slovensko združenje za ohranitveno kmetijstvo. Ta način kmetovanja temelji na treh načelih, in sicer: v tla se ne posega ali se posega zelo plitko, obdelovalne površine so vedno prekrite, značilno je tudi pestro kolobarjenje ter setev mešanih posevkov. V svetu to ni nekaj novega, v Evropi pa je. Ta način obdelave prevladuje ZDA in Avstraliji. S tem načinom obdelave se zmanjša vodna in vetrna erozija. Poveča pa se organska masa. V roku od 3 do 5 let je opazno občutno povečanje vsebnosti humusa. Posledično se poveča tudi vsebnost drugih hranil v tleh. Količina pridelka se načeloma na hektar ne zmanjšuje. Slabosti tega načina kmetovanja so pojavljanje plevelov in s tem uporaba herbicidov. Vendar pa se z novimi načini kmetovanja tudi lahko opusti raba herbicidov. Zelo pomembno je zato snovanje kolobarja. Opazno je tudi pomanjkanje znanja in pravih strojev. Rabijo investicijska sredstva. Problem je kako priti do ustreznih strojev. Zato spodbujajo sodelovanje med raziskovalci, kmeti in institucijami. Sodelujejo tudi z evropskim združenjem za ohranitveno kmetijstvo pri pripravi standarda, ki ga trenutno še ni.

1. **Razno**
2. MKGP je obvestilo člane, da so sodelovali na Strateškem svetu za prehrano in povabilo člane za pripravo predlogov kako bi še bolj ciljno vzpodbudili ekološko rastlinsko proizvodnjo.

MKGP je člane sveta pozvalo, da posredujejo predloge kako bi še bolj ciljno vzpodbudili ekološko rastlinsko proizvodnjo.

1. ZDEKS je podal predlog, da se podaljša rok za vključitev v kontrolo ekološke pridelave in predelave iz 31. 12. 2023 v leto 2024

MKGP bo predlog preučilo.

1. Člani so pozvali MKGP, da preuči možnost zvišanja stopnje podpore pri investicijskih podporah ter kolektivnih naložbah. Prav tako so želeli, da se pregledajo pravila, ki določajo kdaj se določeno zemljišče šteje za neobdelano. To bo MKGP predstavilo na naslednji seji.

Konec sestanka: ob 15:30 uri.

|  |
| --- |
| Seznam prilog |

* Lista prisotnosti za člane, ki so bili na MKGP.